### | | | | --- | --- | | | | | --- | | **Byråd** 6. oktober 2020 Sagsnr. 710-2020-11 Dok.nr. 710-2020-250941 Sagsbehandler DPSVE | | 163.                2. behandling af Budget 2021-24 - Åbent

###

|  |  |
| --- | --- |
| Tidl. politisk behandling | BY, 08.09.20, pkt. 147 |
| Forventet sagsgang | ØK, BY |
| Lovgrundlag | Lov om kommunernes styrelse |

###

**SAGENS INDHOLD**

Byrådet skal i denne sag tage
stilling til budgettet for 2021-24.

Ifølge lov om kommunernes
styrelse skal Økonomiudvalget udarbejde et forslag til årsbudget med
budgetoverslag for de følgende år. Budgettet skal vedtages endeligt inden 15.
oktober 2020.

Byrådet har 20. august og 24.
august 2020 afholdt budgetseminar. På baggrund af budgetseminarerne og
efterfølgende forhandlingsmøder blev der udarbejdet et budgetforslag for 2021-24.

Byrådet behandlede
budgetforslaget 8. september 2020 og oversendte budgetforslaget til 2.
behandling.

Budgetforslag 2021-24 blev 2. september
2020 sendt i høring blandt de høringsberettigede brugerbestyrelser,
samarbejdsudvalg mv. Der er indkommet 85 høringssvar til budgetforslaget.
Høringssvarene samt et kort resumé af disse er fremsendt til Byrådets
medlemmer. Høringssvarene er ligeledes offentliggjort på kommunens hjemmeside.

22. september 2020 gennemgik den
politiske forhandlingsgruppe de indkomne høringssvar. Samtidig blev
administrationens forslag til tekniske ændringer i forhold til Budgetforslag 2021-24
gennemgået. Ændringerne er beskrevet i notatet ”Tekniske ændringer til
budgetforslag 2021-24”.

På den baggrund er der indgået ”Aftale
om budget 2021-24” mellem Socialdemokratiet, Venstre, Det Konservative
Folkeparti, Dansk Folkeparti, Enhedslisten og Socialistisk Folkeparti. Budgetaftalen
indeholder enkelte ændringer i forhold til det budgetforslag, der blev sendt i
høring.

Job og Økonomi har herudover
udarbejdet et notat med generelle bemærkninger til ’Aftale om budget 2021-24’,
som er vedlagt sagen.

**ØKONOMI**

Aftale om budget 2021-24 er
baseret på følgende skatte- og afgiftssatser:

·
Beskatningsprocent, kommuneskat: 25,7

·
Beskatningsprocent, kirkeskat: 0,96

·
Grundskyldspromille: 23,32

·
Kommunal grundskyldspromille af landbrugsejendomme og lignende:
 7,2

·
Dækningsafgift på forretningsejendomme: 0

·
Dækningsafgift, offentlige ejendomme:

-
11,66 promille af grundværdierne

-
8,75 promille af forskelsværdierne (bygningernes værdi).

I notatet ’Valg af statsgaranti
eller selvbudgettering for 2021’ er der redegjort for overvejelser om valg
mellem det statsgaranterede udskrivningsgrundlag og selvbudgettering af
skatter, udligning og statstilskud. Valg af statsgaranti i 2021 medfører
umiddelbart en forventet merindtægt på 12,4 mio. kr. i forhold til
selvbudgettering. På baggrund heraf bygger ”Aftale om budget 2021-24” på det
statsgaranterede udskrivningsgrundlag.

”Aftale om budget 2021-24”
indebærer et overskud på den ordinære drift på 118,7 mio. kr. i 2021. I 2022
udgør overskuddet ca. 90 mio. kr., i 2023 ca. 99 mio. kr. og i 2024 ca. 92 mio.
kr.

Anlægsbudgettet på det
skattefinansierede område udgør i alt 120,9 mio. kr. i 2021.

I [adresse] udgør værdien
af indefrosne feriemidler jf. den nye ferielov ca. 145 mio. kr. I budgetaftalen
indgår, at Favrskov Kommune i 2021 indbetaler 75 mio. kr. af de indefrosne
feriemidler til Lønmodtagernes Feriemidler.

I budgetaftalen er der
indarbejdet lånoptagelse på 7,3 mio. kr. i 2021. I budget 2021-24 er der indarbejdet
en samlet gældsafvikling på netto 82,2 mio. kr.

På jordforsyningsområdet er der i
budgetperioden indarbejdet en nettoindtægt på ca. 2,5 mio. kr. Budgettet tager
udgangspunkt i en række konkrete arealerhvervelser og planlagte byggemodninger,
der kan relateres til lokalplaner, som er vedtaget eller forventes vedtaget inden
for de kommende år.

Budgetaftalen medfører et
kasseforbrug på 47,7 mio. kr. i 2021 og et samlet forbrug af kassebeholdningen
på 103,8 mio. kr. i de fire budgetår. Heri indgår jordforsyningsområdet samt
ældreboligområdet.

Budgettet for 2021-24 er
endvidere baseret på indtægter fra opkrævning af takster på en række områder.
Taksterne fastsættes enten af Byrådet eller ved lov. Oversigten over takster i
2021 er vedlagt sagen.

**INDDRAGELSE**

Institutioner, foreninger,
samarbejdsudvalg mv. havde i april 2020 mulighed for at fremsende forslag til
budgettet for 2021-24. Alle fremsendte forslag blev drøftet på møderne i de respektive
fagudvalg i juni måned samt på de to budgetseminarer ultimo august 2020.

Ligeledes havde Byrådets partier
mulighed for at fremsende politiske forslag til budgettet. De fremsendte
forslag er behandlet i forbindelse med budgetseminarerne 20. august og 24.
august 2020 samt på efterfølgende forhandlingsmøder om budgettet.

Budgetforslag 2021-24 har været
sendt i høring hos brugerbestyrelser, samarbejdsudvalg mv. Som led i
høringsfasen er der 9. september 2020 afholdt borgermøde om budgettet.

I løbet af budgetprocessen er relevant
materiale blevet lagt på kommunens hjemmeside.

**INDSTILLING**

Borgmesteren
indstiller til Byrådet:

1.     At
godkende ’Aftale om budget 2021-24’ – herunder skatte- og afgiftssatser, tekniske
ændringer samt takstoversigt 2021.

2.     At budgettet
baseres på det statsgaranterede udskrivningsgrundlag.

**BESLUTNING**

***Økonomiudvalget, 29. september 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Aftale om budget 2021-24 - 24. september 2020 | 710-2020-238690 |
| Budgetforslag 2021-24 - 1. september 2020 | 710-2020-216670 |
| Tekniske ændringer til Budgetforslag 2021-24 | 710-2020-238546 |
| Valg af selvbudgettering eller statsgaranti for 2021 | 710-2020-246981 |
| Generelle bemærkninger - Byrådets 2. behandling | 710-2020-245306 |
| Takstoversigt 2021 - Byrådets 2. behandling | 710-2020-245217 |